MØ har fuld gang i karrieren i både ind- og udland, og for tiden er hun i USA, hvor hun i aftes besøgte Jimmy Kimmels populære talkshow. Her gav hun sine hits "Pilgrim" og "Don't Wanna Dance" i selskab med sit band tilsat blæsersektion og holdt sig som vanligt ikke tilbage med sit højenergiske sceneshow – til publikums store tilfredshed. Se klippene nedenfor.

Jimmy Kimmel introducerede MØ ved at udtale hendes navn som "Muuuh", og så gik det ellers over stok og sten.

MØ spiller i aften i San Francisco og i morgen i Los Angeles, inden hun vender hjem til Danmark, hvor hun blandt andet optræder på NorthSide og Roskilde Festival.